התחנה המרכזית של אשקלון

התחנה המרכזית של אשקלון היא תחנה מרכזית הפועלת משנת 1965 שוכנת בשדרות דוד בן-גוריון פינת קיבוץ גלויות באשקלון ונמצאת בבעלות חברת "נצבא".

את התחנה הוותיקה מיועדת להחליף ב-2025 תחנה חדשה בצד המזרחי של הצומת, כאשר חזיתה תפנה לשדרות דוד בן-גוריון. הקמת התחנה היא חלק משלב א' להקמת המערכת להסעת המונים בנפת אשקלון. הקו האדום (אשדוד–אשקלון) מתוכנן לעבור ב-2040 בשדרות דוד בן-גוריון, מול התחנה.

 התחנה המרכזית הקיימת 
שמאל|ממוזער|250px|התחנה המרכזית באשקלון עם פתיחתה בשנת 1965

 היסטוריה 
התחנה המרכזית הקיימת נחנכה בשנת 1965. היא תוכננה על ידי האדריכל נחום שני והמהנדס ב. רוזנסקי, נבנתה על ידי סולל בונה ושטחה עמד על 17,000 מטר רבוע.

חברת אגד הפעילה את הקווים העירוניים בעיר עד שנת 2005, אז הוקמה חברת "אגד פלוס תעבורה". ב-2006 התמזגה החברה עם "אגד אישי" והפכה לאגד תעבורה, שפעלה בעיר עד סוף יוני 2016. מיולי 2016 מפעילה חברת "דן בדרום" את הקווים העירוניים.

ב־2015 תוכננו עבודות לשיפוץ התחנה, ריצוף וקירוי מלא, והוספת רציפים תת־קרקעיים וקומות מסחר ובילוי, אך תוכנית זו לא יצאה לפועל.

 מצב התחנה הקיימת והצורך בתחנה חדשה 
לאורך השנים, התחנה הקיימת, שנבנתה בתקופה שהעיר מנתה כ-40 אלף תושבים בלבד, הפכה לבלתי מספקת עבור צורכי התחבורה של העיר שגדלה לכ-140 אלף תושבים. התחנה סבלה מליקויים רבים במבנה הפיזי ובתחזוקה, עד כדי מצב שהוגדר כמסוכן לשימוש.

התחנה סבלה מבעיות בטיחות חמורות, כולל אירועי קריסת תקרה. באוגוסט 2018, לאחר קריסת חלק מהתקרה, הודיעה חברת "נצבא" כי התחנה תיהרס ותוקם תחנה זמנית סמוך לאצטדיון. אולם התוכנית נתקלה בהתנגדות מצד גורמים בעירייה, כשסגן ראש העיר והממונה על מנהל ההנדסה הודיע כי לא יאשר הקמת תחנה חלופית זמנית כל עוד לא הוגשה בקשה להיתר לבניית תחנה חדשה קבועה.

 אומנות בתחנה 
קיר הכניסה של התחנה קושט בפסל-קיר ממתכת שתיאר מרכבות סוסים תנ"כיות. את היצירה יצרה איזה הרשקוביץ, אולם במהלך השנים כוסתה היצירה והיום לא ניתן לראותה.

במרכז התחנה נמצאת עבודת אומנות שיצר האומן משה סעידי, שנועדה להנצחתו של , עובד אגד מתחנת אשקלון, שנהרג במלחמת ששת הימים בסיני.

 התחנה המרכזית החדשה 
 ניסיונות החלפת התחנה הישנה 
ממוזער|250x250 פיקסלים|התחנה החדשה בבנייה במבט משדרות בן-גוריון, יוני 2025
כבר בשנת 2015 התקבלה החלטה עקרונית בוועדה המקומית לתכנון ובנייה לקדם הקמת תחנה חדשה, אך התוכנית לא יצאה לפועל. לאורך השנים הוצגו מספר תוכניות להחלפת התחנה הישנה, אך אלו לא התממשו בשל מחלוקות בין העירייה, חברת "נצבא" ומפעילי התחבורה הציבורית.

בשנת 2019 פנה ראש עיריית אשקלון, תומר גלאם, למשרד התחבורה לאחר שהדיונים עם "נצבא" הגיעו למבוי סתום, ובעקבות זאת הובטח מימון להקמת תחנה חדשה. בשנת 2021 החלה העירייה בהליכים להקמת תחנה מרכזית חדשה, לאחר שראש העיר הצליח לגייס 50 מיליון שקלים ממשרד התחבורה.

 תכנון והקמה 
בנובמבר 2022 אישרה מועצת העיר את מסמך ההבנות בין העירייה למשרד התחבורה, ולפיו התחנה החדשה תוקם בפינת הרחובות שדרות בן-גוריון וקיבוץ גלויות, על שטח של 12 דונם.

ב-16 בפברואר 2023 התקיים טקס הנחת אבן הפינה לתחנה בהשתתפות שרת התחבורה, מירי רגב, וראש עיריית אשקלון, תומר גלאם. בשונה מהתחנה הקיימת שבבעלות חברת נצבא, התחנה החדשה תוקם על קרקע בבעלות המדינה ותנוהל על ידי חברת ניהול בפיקוח משרד התחבורה.

במרץ 2023 החלו העבודות להקמת התחנה החדשה. במסגרת הפרויקט הוחלט כי מתחם הסקייט פארק שהיה במקום יועתק ויבנה מחדש במיקום אחר בצורה מתקדמת וחדשנית יותר. כמו כן, חלק מהעצים הקיימים בשטח המתוכנן של התחנה יישארו במקומם וחלקם יועתקו, בהתאם לאישורים הנדרשים.

התחנה צפויה להיחנך בתוך כשנתיים מתחילת העבודות, כלומר במהלך 2025.

 מאפייני התחנה החדשה 
התחנה החדשה מתוכננת לכלול כ-1,200 מ"ר בנויים עם 11 רציפים ו-32 עמדות חנייה לאוטובוסים, מהן 26 עמדות טעינה חשמליות. התחנה תהיה מקורה, ממוזגת, ממוגנת ומונגשת לאנשים עם מוגבלויות. המבנה, שתוכנן על ידי "V5 אדריכלים", יכלול מתחם המתנה, מרכז שירות וחזית מסחרית הפונה לשדרות בן-גוריון.

במקביל להקמת התחנה המרכזית החדשה, מקימה עיריית אשקלון את מסוף "רמז" החדש בשדרות אלי כהן. המסוף יכלול מרחב ממוזג וממוגן, נתיבים ייעודיים לקווי אוטובוס עירוניים, שטחי מסחר ומפרצי חנייה למוניות.

 שירותי התחבורה באשקלון 
 חברות אוטובוסים הפועלות בעיר 
כיום פועלות בתחנה המרכזית של אשקלון מספר חברות אוטובוסים:
 דן בדרום – מפעילה את הקווים העירוניים ורוב הקווים הבינעירוניים החל מיולי 2016
 אגד – מפעילה שירות בינעירוני לערים קריית מלאכי, ראשון לציון, תל אביב, ירושלים ואילת
 אלקטרה-אפיקים – מפעילה שירות לערים אשדוד ובני ברק
 גלים – מפעילה שירות לרהט ויישובים נוספים בדרום

 קווי אוטובוס עירוניים 
קווים עירונייםקומפעילהמסלולהערות נוספות1/1אדן בדרוםמסוף רמז - קניון חוצות - גבעת ציון - תחנה מרכזית - בית חולים ברזילי - נוה אלונים - בנה ביתך - בן יהודה - אזור תעשייה דרומי (קו 1א)♿2/2אמסוף רמז - קניון חוצות - גבעת ציון - גבעת הפרחים - שמשון - בית חולים ברזילי - תחנה מרכזית - אפרידר - ברנע - נאות ברנע - רמת כרמים - ברנע ג4/4אמסוף רמז - כוכב הצפון (קו 4) - קניון חוצות - שמשון - יוספטל - קניון לב אשקלון - בית חולים ברזילי - תחנה מרכזית - אשכולי פז - אפרידר5מסוף רמז - קניון חוצות - תחנה מרכזית - אפרידר - נאות ברנע - ברנע - רמת כרמים - ברנע ג6/6אתחנה מרכזית - כפר הנופש - גן לאומי (קו 6א) - הטייסים - אפרידר - נוה אילן - מסוף רמז7/ 7אבן יהודה - אגמים - מרכז כלנית - קניון לב אשקלון - תיכון רוגוזין - בית חולים ברזילי - תחנה מרכזית - ברנע - רמת כרמים - ברנע ג8בן יהודה - אגמים - מרכז כלנית - יוספטל - עתיקות ג - תחנה מרכזית - קריית חינוך - נאות ברנע - הנשיא הרצוג - ברנע ג10מסוף רמז - נווה דקלים - נוה ההדרים - נוה אילן - קריית חינוך - תחנה מרכזית - בית חולים ברזילי - נוה אלונים - בנה ביתך - קריית גולדה - אזור תעשייה דרומי14תחנה מרכזית - אפרידר - נאות ברנע - נווה דקלים - עיר היין - רכבת אשקלון♿17רכבת אשקלון - עיר היין - נווה דקלים - רמז - תחנה מרכזית - בית חולים ברזילי - קניון לב אשקלון - בן יהודה♿18/18אמרינה - הטייסים - בית חולים ברזילי - תחנה מרכזית - נווה אילן - רכבת אשקלון♿90תחנה מרכזית - כפר הנופש - חוף דלילה - מרינה - אפרידר - נווה דקלים - עיר היין - טלדור♿

 קווי אוטובוס בינעירוניים 
קווים בינעירונייםקומפעילהמסלולרציףהערות נוספות20דן בדרוםאשקלון - גברעם - יד מרדכי - נתיב העשרה - מחסום ארז721אשקלון - עוצם - נהורה - ניר חן - שחר - תלמים22אשקלון - משען - כוכב מיכאל - חלץ23אשקלון - שדה יואב - נגבה - יד נתן124אשקלון - גיאה - תלמי יפה728אשקלון - בת הדר - מבקיעים - כרמיה - זיקים - מחנה זיקים31אגדאשקלון - קריית מלאכי - מסוף קסטינה - ביג קסטינה436דן בדרוםאשקלון - מועצה אזורית אשכול3136אשקלון - מועצה אזורית אשכול - בני נצרים3150אלקטרה-אפיקיםאשקלון - אשדוד8151אשקלון - מכללת אשקלון - קיבוץ ניצנים - אשדודנסיעות שלוש ביום152אשקלון - באר גנים - ניצן - אשדודמאסף250דן בדרוםאשקלון - כביש 35 - קריית גת - תחנה מרכזית קריית גת1252אשקלון - כביש 35 - קריית גת - תחנה מרכזית קריית גת300אגדאשקלון - דרך השבעה - תחנה מרכזית חדשה של תל אביב2ישיר301אשקלון - קריית מלאכי - גדרה - רחובות - נס ציונה - ראשון לציון - תחנה מרכזית חדשה של תל אביב4מאסף355אלקטרה-אפיקיםאשקלון - יבנה - כביש 4 - בני ברק8361דן בדרוםאשקלון - גבעתי - צומת חלץ - שדרות - צומת כפר עזה - צומת סעד - נתיבות - צומת גילת - צומת אשל הנשיא - באר שבע5מאסף363אשקלון - שדרות - נתיבות - באר שבעמאסף364אשקלון - צומת ניר עם - צומת נתיבות - צומת גילת - אשל הנשיא - באר שבעישיר365אשקלון - שדרות - נתיבות - אופקים383אגדאשקלון - קריית גת - אילת7391אשדוד - אשקלון - אילתהקו בהזמנה מראש436אשקלון - מסוף קסטינה - מחלף חמד - ירושלים6מהיר437אשקלון - מסוף קסטינה - מחלף חמד - ירושלים461גליםאשקלון - תל שבע - שגב שלום - ערערה בנגב1467אשקלון - פארק תעשיות נ.ע.מ - רהט468אשקלון - מחלף לקיה - לקיה - מחלף מיתר - חורה - כסייפה464דן בדרוםאשקלון - באר שבע5מהיר

 קישורים חיצוניים 



 מיכאל יעקובסון: סיבוב בתחנה המרכזית של אשקלון עם קיר האמנות הראשון שיצר משה סעידי, באתר 'חלון אחורי', 25 ביוני 2021




 הערות שוליים 

אשקלון
תחנה מרכזית
קטגוריה:אשקלון: תחבורה
קטגוריה:נצבא: נכסים